బెంగళూరు, ఫిబ్రవరి 15(ఆంధ్రజ్యోతి): కాంగ్రెస్ పార్టీ మాజీ ఎమ్మెల్యే కుమార బంగారప్ప బీజేపీ గూటికి చేరేందుకు సిద్ధమైనట్లు తెలుస్తోంది. శివమొగ్గ జిల్లా సొరబలో అభిమానులు, కార్యకర్తలతో ఆయన ప్రత్యేకంగా సమావేశమయ్యారని సమాచారం. ఈ సమావేశానికి బీజేపీ ముఖ్యనాయకులు హాజరుకావడం పార్టీ ఫిరాయింపునకు దారితీసినట్లు తెలుస్తోంది. బంగారప్ప కొంతకాలంగా కాంగ్రెస్ పార్టీ కార్యకలాపాలకు దూరంగా ఉంటూ వచ్చారు. దీన్నిబట్టి కుమారబంగారప్ప బీజేపీలో చేరడం ఖాయమనిపిస్తోందని రాజకీయవర్గాలు భావిస్తున్నాయి.
bengaluru, fibravari 15(aandhrajyoti): congress party maji emmelye kumara bangarappa bgfa gootiki cherenduku siddhamainatlu telustondi. shivamogga jilla sorabalo abhimaanulu, kaaryakartalato aayana pratyekamgaa samavesamayyarani samacharam. ee samavesaniki bgfa mukhyanaayakulu hajarukavadam party phiraayimpunaku daariteesinatlu telustondi. bangarappa kontakaalamgaa congress party kaaryakalaapaalaku dooramgaa untuu vachaaru. deennibatti kumarabangarappa beejeepeelo cheradam khaayamanipistondani raajakeeyavargaalu bhaavistunnaayi.